ททท. จัดโครงการเที่ยวไทยปลอดภัยไปกับ SHA 21-23 มกราคมนี้
การท่องเที่ยวแห่งประเทศไทย (ททท.) สำนักงานเชียงใหม่ จัดโครงการเที่ยวไทยปลอดภัยไปกับ SHA ภายใต้รูปแบบการจัดงาน New Normal เพื่อสร้างความเชื่อมั่นให้กับนักท่องเที่ยวในการเดินทางท่องเที่ยวปลอดภัยไปกับ SHA และกระตุ้นให้เกิดการเดินทางท่องเที่ยวภายในประเทศ โดยภายในงาน ประกอบด้วย 4 โซนหลัก ได้แก่SHA Pavilion นำร้านของผู้ประกอบการที่ได้รับมาตรฐาน SHA เสนอโปรโมชั่นสินค้าและบริการทางการท่องเที่ยวในราคาสุดพิเศษเฉพาะงานนี้Gastronomy Zone  คัดสรรอาหารและเครื่องดื่มขึ้นชื่อของแต่ละพื้นที่ พร้อมเชิญเชฟชุมชนมารังสรรค์เมนูพิเศษให้ได้ลิ้มลองPremium Craft Zone นำสินค้า Premium Crafts จากชุมชนและกลุ่ม Start up ที่ได้รับความนิยมในพื้นที่มาจำหน่ายDIY Zone กิจกรรม DIY ที่น่าสนใจของแต่ละพื้นที่ผู้ที่สนใจสามารถเข้าร่วมกิจกรรมได้ ณ ลานด้านหน้าศูนย์การค้าเซ็นทรัลเฟสติวัล เชียงใหม่  ตั้งแต่บัดนี้เป็นต้นไป จนถึงวันที่ 23 มกราคม 2565 และเพื่อสร้างความปลอดภัยตามมาตรการป้องกันโรคโควิด-19 ได้จำกัดจำนวนผู้ร่วมงานในแต่ละวัน และจะต้องปฏิบัติตามมาตรการป้องกันอย่างเคร่งครัด ทั้งสวมใส่หน้ากากอนามัย คัดกรองอุณหภูมิ รักษาระยะห่างระหว่างกัน หลีกเลี่ยงการชำระเงินด้วยเงินสด เปลี่ยนเป็นชำระเงินผ่านระบบโอนเงิน หรือพร้อมเพย์ เพื่อลดการสัมผัสและช่วยลดความเสี่ยงในการติดเชื้อโควิด-19 อีกทางหนึ่งด้วย